Boriss Rotenberg

Boriss Romanovitš Rotenberg (Борис Романович Ротенберг) (sündinud 3. jaanuaril 1957 Leningradis) on Venemaa ärimees, miljardär ning Venemaa presidendi Vladimir Putini lähedane sõber ja usaldusalune. 

Arkadi Rotenbergi noorem vend.

 Elukäik ja tegevus 
Kasvas üles Leningradis, isa oli telefonivabriku asedirektor. 1968.a. alustas Venemaa tuntuima judotreeneri Anatoli Rahlini juures sambo- ja judotreenigutega, samas rühmas, kus tema vend Arkadi ja Vladimir Putin. Meistersportlane judos (1974) ja sambos (1980), mitmekordne NSV Liidu noortemeister. 1978 lõpetas Leningradi Lesgafti-nimelise Riikliku Kehakultuuri Ülikooli ja õpetas võitluskunste Leningradi miilitsakoolis.Если враг оказался друг www.kommersant.ru, 23.07.2005 

Aastatel 1992–1998 töötas ta judotreenerina Soomes ning asutas siis koos abikaasaga ettevõtte Anirina Oy, mis tarnis Soome kaupa Gazpromi tütarettevõttele.Борис Ротенберг www.forbes.ru

2001. aastal asutas ta koos oma venna Arkadiga SMP panga. Aastast 2001 võitlusspordiseltsi Otetšestvo ('isamaa') peadirektor. Aastatel 2003–2004 oli ta noorem partner ettevõttes Gaztaged, mille kaudu osteti torusid Gazpromile. Ettevõtte käive oli umbes miljard USA dollarit. 2005. aastal nimetas Hermitage Capital Managementi korporatiivuuringute direktor Vadim Kleiner oma aruandes mitut vahendajat, kes said Gazpromilt arusaamatut kasu, eelkõige nimetati Gaztagedi vahendajaks Gazpromi torutöödel.Роман Шлейнов, Новая Газета, № 68 от 29 июня 2009 года. 2008. aastal omandas koos vennaga 10% osaluse Novorossiiski kaubasadamas, ostis Gazpromilt välja viis ehitusettevõtet (Volgogaz, Lenspetsstroigaz, Spetsgazremstroi, Volgogradneftemaš ja Krasnodargazstroi), luues suurettevõtte Stroygazmontaž. Alates oktoobrist 2010 on vennad Rotenbergid omandanud 100% Venemaa suurima soojusenergiaettevõtte Mosenergo aktsiatest.Ротенберги приобрели долю в подрядчике «РусГидро» // Газета «РБК daily» от 25.07.2012 Ta osales kahekümnes 2014. aasta Sotši taliolümpiamängude ehitusprojektis rohkem kui 5 miljardi euro eest.

Jaanuarist 2018 Venemaa suurima gaasipuurimisettevõtte Gazprom burenije vähemusaktsionär."Газпром бурение" назвало реальных владельцев: двое Ротенбергов и Замятин www.newsru.com, 13 января 2018

Omab lisaks Venemaa kodakondsusele ka 2003. aastastKaksi Putinin kaveria haki Suomen kansalaisuutta samana vuonna – supolta ei pyydetty lausuntoa kummastakaan, ja molemmat saivat passin, yle.fi, 03.02.2023 Soome kodakondsust.Suomalaisoligarkkien “karu” pakotearki: valtavia tilauksia Venäjän valtiolta, www.is.fi, 11.12.2014

 Sanktsioonid 
20. märtsil 2014 kehtestas USA talle seoses Venemaa Krimmi annekteerimise toetamisega viisa- ja majandussanktsioonid.Treasury Sanctions Russian Officials, Members Of The Russian Leadership’s Inner Circle, And An Entity For Involvement In The Situation In Ukraine www.treasury.gov, March 20, 2014

 Viited 

Kategooria:Venemaa ettevõtjad
Kategooria:Lesgafti-nimelise Riikliku Kehakultuuri Ülikooli vilistlased
Kategooria:Sündinud 1957